Avhending frá lands- og ríkismyndugleikum Almennir myndugleikar skulu avhenda søvn/savnindi síni til Tjóðskjalasavnið í varðveitslu í seinasta lagi, táið tey eru 30 ára gomul. Tjóðskjalasavnið hevur eftirlit við og ráðgevur almennum myndugleikum. Avhendandi myndugleikin hevur altíð ábyrgdina av, at allar praktiskar uppgávur í sambandi við avhendingina verða framdar sambært kravseting frá Tjóðskjalasavninum. Um fyrireikandi arbeiðið ikki er gjørt í samsvari við kravfestingarnar hjá Tjóðskjalasavninum, kann Tjóðskjalasavnið áleggja avhendandi myndugleikanum at fáa hetta gjørt, ella kann Tjóðskjalasavnið lata arbeiðið verða gjørt fyri myndugleikans rokning. Neyvari vegleiðing sæst í skjølunum niðanfyri.